**ИЗЈАВА О УСКЛАЂЕНОСТИ ПРОПИСА**

**СА ПРОПИСИМА ЕВРОПСКЕ УНИЈЕ**

**1. Овлашћени предлагач прописа:** Влада

**Обрађивач:** Министарство правде

**2. Назив прописа**

Предлог закона о националној бази података за спречавање и борбу против тероризма

Draft Law on National Database for Preventing and Combating Terrorism

**3. Усклађеност прописа са одредбама Споразума о стабилизацији и придруживању између Европских заједница и њихових држава чланица, са једне стране, и Републике Србије са друге стране („Службени гласник РС”, број 83/08) (у даљем тексту: Споразум):**

**а) Одредба Споразума која се односе на нормативну садржину прописа,**

Наслов VII. – ПРАВОСУЂЕ, СЛОБОДЕ И БЕЗБЕДНОСТ,

у оквиру којег је члан 87 – Борба против тероризма. Поред тога, с обзиром да је циљ закона ефикаснија сарадња државних органа, али и обезбеђивање гарантованих основих људских права остварује се и члан 80 – Јачање институција и владавина права, односно члан 81 – Заштита личних података.

**б) Прелазни рок за усклађивање законодавства према одредбама Споразума,**

Одредбама Споразума није дат посебан рок за усклађивање, већ се усклађивање врши у складу са општим роком у складу са чланом 72. Споразума.

**в) Оцена испуњености обавезе које произлазе из наведене одредбе Споразума,**

У потпуности испуњава.

**г) Разлози за делимично испуњавање, односно неиспуњавање обавеза које произлазе из наведене одредбе Споразума,**

**д) Веза са Националним програмом за усвајање правних тековина Европске уније.**

Националним програмом за усвајање правних тековина Европске уније, у оквиру Поглавља 24: „Правда, слобода и безбедност” - 3.24.7. – Борба против тероризма, а у циљу реализације препорука предвиђених Акционим планом Владе Републике Србије у делу који се односи на борбу против тероризма, предвиђено је да ће се успоставити национална база података за борбу против тероризма.

**4. Усклађеност прописа са прописима Европске уније:**

**а) Навођење одредби примарних извора права Европске уније и оцене усклађености са њима,**

**б) Навођење секундарних извора права Европске уније и оцене усклађености са њима,**

**в) Навођење осталих извора права Европске уније и усклађеност са њима,**

**г) Разлози за делимичну усклађеност, односно неусклађеност,**

**д) Рок у којем је предвиђено постизање потпуне усклађености прописа са прописима Европске уније.**

**- /**

**5. Уколико не постоје одговарајуће надлежности Европске уније у материји коју регулише пропис, и/или не постоје одговарајући секундарни извори права Европске уније са којима је потребно обезбедити усклађеност треба образложити ту чињеницу. У овом случају, није потребно попуњавати Табелу усклађености прописа. Табелу усклађености није потребно попуњавати и уколико се домаћим прописом не врши пренос одредби секундарног извора права Европске уније већ се искључиво врши примена или спровођење неког захтева који произилази из одредбе секундарног извора права (нпр. Предлогом одлуке о изради стратешке процене утицаја биће спроведена обавеза из члана 4. Директиве 2001/42/ЕЗ, али се не врши и пренос те одредбе Директиве).**

**-** Не постоје прописи Европске уније са којима је потребно обезбедити усклађеност.

**6. Да ли су претходно наведени извори права Европске уније преведени на српски језик?**

**- /**

**7. Да ли је пропис преведен на неки службени језик Европске уније?**

**-** Не.

**8. Сарадња са Европском унијом и учешће консултаната у изради прописа и њихово мишљење о усклађености**

У поступку припреме Предлога закона о националној бази података за спречавање и борбу против тероризма није остварена сарадња са Европском комисијом, с обзиром да за израду предметног акта није било неопходно остварити овај конкретни облик сарадње.